اسلام آباد: صدر مملکت ڈاکٹر عارف علوی ملک اٹی صاف و چاگڑد دوست ٹرانسپورٹ ءِ مون آ دننگ نا گرج آ زور شاغسا پارینے کہ روایتی ایندھن آ پاکستان نا سیبو ءِ کم کننگ کن گچین و چاگڑد دوست ٹرانسپورٹ ٹیکنالوجی ءِ مون آ دروئی مریک۔ ایوان صدر نا پریس ونگ انا رداٹ صدر مملکت ڈاکٹر عارف علوی ہندی الیکٹرک موٹرسائیکل جوڑ کروک آ کمپنی نا ڈل اتون گپ وتران کریکہ ہرادوشنبے نادے آ اوڑتون ایوان صدر اٹی اوڑدہی کریر۔ صدر مملکت پارے کہ گرین ٹرانسپورٹ کچٹی ءِ کم کننگ و پاکستان ءِ ساف جوڑ کننگ اٹ کمک کیک، گرین ٹرانسپورٹ آن کاربن نا پیش تمنگ، چاگڑدی کچٹی و ایندھن نا درآمدی بل ءِ کم کننگ اٹ کمک رسینگک۔ اوپارے کہ ملک انا شونداری کن پوسکن آ ٹیکنالوجی المی ءِ، کاروباری برادری صنعتی اپ گریڈیشن و جدت آ چکار کے۔ پوسکن آ ٹرانسپورٹ ٹیکنالوجی پاکستان اٹی پوسکن آ صنعت آتے مون آ دننگ اٹ کمکار مننگ کرینے۔ صدر مملکت پارے کہ پوسکن آ ٹرانسپورٹ آن ورناتیکن روزگارنا پین وارخواہی ودی کننگ، ملکی راجی و اقتصادی حالیت آتے گچین کننگ اٹ کمک ملنگ کیک۔
(اے پی پی)
